GiliGold/VAD_KnessetCorpus huggingface dataset:
<שרון חדד: צוות פרט ומשפחה שלי אחראי על אזור ג'ואריש בין היתר.
<שרון חדד: אני חושבת שצריך גם לתת משקל רב, ואני חושבת שזה מה שגם עוזר לנו לעשות עבודה, זה השיטור הקהילתי.
<שרון חדד: השיטור הקהילתי עושה עבודה משותפת איתנו.
<שרון חדד: לבוא ולהכנס מה נעשה שם בתוך המשטרה אני לא יודעת עד הסוף אבל היו מקרים שעשינו ישיבות יחד עם המשטרה ויחד עם המשפחות ובמקרים האלה, בינתיים, נסגרו עניינים.
<שרון חדד: אני לא יודעת להגיד לך לטווח ארוך אם הנשים האלה עוד בסכנה ומה יקרה איתן אבל כאשר היה שיטור קהילתי או מידע משיטור קהילתי והעבודה היא הרבה פעמים לא פורמלית.
<שרון חדד: יש לה ערך.
<אייל קהלני: חשוב להגיד שיש שיטור קהילתי בג'ואריש, יש שוטר שעובדים איתו בצורה צמודה - - -
<סופי ויטלם: אני גם מכירה יש לנו שיטור משולב.
<סופי ויטלם: אנחנו בתכנית ייחודית של המשרד לביטחון פנים כאשר חלק מהתכנית עבודה היא כוללת מתן סיוע ולמיטב ידיעתי, כיועצת למעמד האישה אני עוקבת אחרי זה ואני יודעת שהם נכונים ותמיד נותנים סיוע והם באמת נמצאים אד הוק לכל מקרה שיש.
<סופי ויטלם: ואם יש צורך - - -
עאידה תומא סלימאן: אז מה קרה במקרה של הנרצחת?
<אייל קהלני: את מבקשת לחשוף פרטים שאני לא יכול אבל אני אגיד בהתאם למה שכתוב כאן.
<אייל קהלני: נעשה בדיוק כל הפעולות שברגע שיש פנייה, אני לא יכול לפרט, אני יכול להגיד - - -
עאידה תומא סלימאן: את יודעת מה, צנעת הפרט כבר אף אחד לא שם לב אליו אחרי שהיא נרצחת.
עאידה תומא סלימאן: היא נרצחה, דיברו עליה, השמיצו אותה, השאירו אותה למות.
עאידה תומא סלימאן: אז אני לא רוצה שתגידו לי צנעת הפרט ואל תגידו לי שאי אפשר לחשוף דברים.
עאידה תומא סלימאן: האם היא הגיעה ללשכה או לא הגיעה ללשכה?
עאידה תומא סלימאן: דובר שהגיעה - - -
מירב בן ארי: זה לא קשור לחקירה.
מירב בן ארי: היא הגיעה?
מירב בן ארי: הייתה בטיפול שלכם?
<אייל קהלני: היא לא הייתה בטיפול שלנו, היא לא הייתה מוכרת, יומיים לפני הרצח הגיעה למשטרה וגם הייתה עובדת סוציאלית גם במקום זה מה שאני יכול להגיד.
<אייל קהלני: אני יכול להגיד - - -
מירב בן ארי: לא הכרתם אותה לפני שהיא הגיעה בעצם למשטרה.
<אייל קהלני: לא.
<אייל קהלני: לא הייתה פנייה בכלל.
<אייל קהלני: אבל לפי מה שכתוב במצגת ברגע שיש הערכת מסוכנות אנחנו פועלים וגם חוק נוער בנושא הזה - - -
עאידה תומא סלימאן: אני חייבת להגיד שהמקרה שלה - - - כשמדברים על נשים אפשר להגיד היא לא פנתה, היא לא זה, היא לא זה.
עאידה תומא סלימאן: הנרייט הייתה בבית ספר שהיתה בו יועצת.
עאידה תומא סלימאן: הנרייט הייתה קטינה.
עאידה תומא סלימאן: כלומר, היה אפשר להתערב בלי שהיא תגיע, בלי שהיא תתלונן - - -
<אייל קהלני: הייתה התערבות.
<ציפי נחשון גליק: אבל אם היועצת לא מפנה איך העובדת הסוציאלית אמורה לדעת?
<ציפי נחשון גליק: היא חייבת לקבל פנייה מהיועצת.
עאידה תומא סלימאן: זאת הבעיה כי אין לנו עיניים בתוך הקהילה.
<ציפי נחשון גליק: אבל יש בבית הספר.
<אייל קהלני: כשאנחנו נודע לנו מזה ניסינו לאתר אותה, היא לא הייתה בכלל בעיר, זה אני יכול לבוא ולהגיד.
<אייל קהלני: זאת אומרת ברגע שהיא הגיעה לעיר הייתה שיחה איתה.
<אייל קהלני: אני יכול גם להגיד גברתי שאת שמת בכנסת תמונה שהיא לא העובדות שקיימות במציאות.
<אייל קהלני: במציאות היו עובדות אחרות.
<אייל קהלני: יכול להיות שהתקשורת, אני יודע, שהזינו עובדות לא נכונות וכל מיני מסביב.
<אייל קהלני: בפועל העובדות היו - - -
עאידה תומא סלימאן: מה אני הצגתי שלא היה נכון?
<אייל קהלני: אם יורשה לי כן?
עאידה תומא סלימאן: כן בטח, אני ארצה לדעת.
<אייל קהלני: א' - כשקיבלנו אותה נתנו התייחסות, מצאנו מענה שלא להחזיר אותה הבייתה בהסכמה, ביידוע המשטרה והתמונה שהוצגה שם הייתה שונה.
עאידה תומא סלימאן: היא חזרה לבית.
עאידה תומא סלימאן: אני לא - - - בסדר אני לא - - - היא בכל זאת לא 18, היה אפשר להוציא צו?
עאידה תומא סלימאן: היה אפשר.
עאידה תומא סלימאן: היה אפשר להכניס אותה למעון נעול?
<אייל קהלני: כמו שאמרתי, צו, זה ברגע שיש רמת מסוכנות גבוהה.
<אייל קהלני: שם לא המשטרה ולא - - -
עאידה תומא סלימאן: אל תזכיר את רמת המסוכנות עכשיו אחרי שהיא נרצחה.
עאידה תומא סלימאן: אחרי שהיא נרצחה אומרים לי אם הייתה רמת מסוכנות, בטח שהייתה רמת מסוכנות.
עאידה תומא סלימאן: היא נרצחה.
עאידה תומא סלימאן: אל תגידו לי רמת מסוכנות אחרי שנרצחה.
עאידה תומא סלימאן: אי אפשר, מה שאני אומרת, תשמע, אנחנו יכולים שאני אוציא את כל הכעס שלי על רצח הנשים עכשיו בנקודה אחת, ותאמין לי יש לי כעס גדול, אבל אני באה כדי להגיד במצב כזה אי אפשר לפעול רק לפי הנהלים.
עאידה תומא סלימאן: במצב כזה צריך לבנות תכניות שונות לגמרי.
עאידה תומא סלימאן: אנחנו סקרנו, המצב בתוך האוכלוסייה הוא שונה.
עאידה תומא סלימאן: הוא שונה לא בגלל שאנחנו תרבותית שונים.
עאידה תומא סלימאן: כי הזניחו את זה שנים רבות, כי העצימו את כל הפליליסטים.
עאידה תומא סלימאן: כי - - - אני לא אפתח את הפה עכשיו על כל זה אבל זה מחייב תכנית אחרת.
עאידה תומא סלימאן: הנשים משותקות מפחד.
עאידה תומא סלימאן: אני מכירה את זה, משותקות, הן לא יכולות לפתוח את הפה.
עאידה תומא סלימאן: אני בעצמי אמרתי לך, אויימתי פעמיים בעיר הזו.
עאידה תומא סלימאן: והנשים יודעות שאין מי שיגן עליהן.
עאידה תומא סלימאן: סליחה, לא רווחה ולא משטרה.
עאידה תומא סלימאן: ואני יודעת שהתפקיד שלכם זה לא פרופר הגנה.
עאידה תומא סלימאן: התפקיד הוא יותר של המשטרה ויש לי מה להגיד להם עכשיו שאגיע אליהם.
עאידה תומא סלימאן: אבל אתם יכולים לבנות - - - אתם צריכים להיות יותר יצירתיים.
עאידה תומא סלימאן: תתחברו למוקדים.
עאידה תומא סלימאן: אני אגיד משהו ואין לי בעיה שיירשם ויאמר, אל תתחברו למכובדים, כאילו, ששנים רבות שתקו על מה שקורה.
עאידה תומא סלימאן: תתחברו לאלה שרוצים לשנות את המצב.
עאידה תומא סלימאן: אל תתחברו לאיזה מוכתרים פה ושם.
עאידה תומא סלימאן: זה ראשי משפחות שכולם יודעים מה הסיפורים שלהם.
עאידה תומא סלימאן: תתחברו לאנשים שרוצים לשנות, תתחברו לאנשים שמוכנים להגן על הנשים.
עאידה תומא סלימאן: אלה צריך להתחבר אליהם ועל זה בונים תכנית.
עאידה תומא סלימאן: אני ביקשתי ואני עוד דורשת, צריך להקים צוות בעיר הזו שהוא של הרווחה, משטרה, חינוך, נציגית ציבור ויישבו פה אנשים- - -
<ציפי אשבל: יש לנו בלוד.
עאידה תומא סלימאן: צוות נוער יש?
<ציפי אשבל: יש לנו בלוד שולחן עגול.
עאידה תומא סלימאן: אחרי הדרישה שעשיתי לפני שנה ואני מאוד שמחה.
עאידה תומא סלימאן: אני מבקשת, עכשיו אני אפנה באופן מיוחד לראש העיר.
עאידה תומא סלימאן: תקימו צוות, צוות מיוחד שיושב וחושב על דרכים אחרות להתערבות בתוך הקהילה.
עאידה תומא סלימאן: להתחבר לגורמים, מה שאתם מגדירים אותם גורמים חיוביים בתוך הקהילה.
עאידה תומא סלימאן: ולא ללכת - - - ואני מכירה, אני מכירה את הקשיים שלכם אבל אני גם אומרת שאי אפשר לשנות אם אנחנו מתחברים לסטטוס קוו הקיים.
עאידה תומא סלימאן: לא תשנו כלום, לא תגנו על הנשים, אני אומרת לכם.
עאידה תומא סלימאן: היו נשים שיצאו בעיר הזו מהמשפחה הכי מפורסמת והעידו במשטרה.
עאידה תומא סלימאן: והעידו.
עאידה תומא סלימאן: ואיפה הן נמצאות היום, אלה שנתנו עדות?
עאידה תומא סלימאן: אני מטפלת בהן.
<ציפי נחשון גליק: אבל עאידה, את דווקא, אני יודעת שאת עושה סיורים ואת נפגשת עם אנשים מכובדים ובכירים.
<ציפי נחשון גליק: אם יש לך הצעות קונקרטיות של אנשים שישבו בצוותים האלה, לא רק להסתמך על הידע שלהם ועל מה שהם מכירים בעיר.
<ציפי נחשון גליק: אם את מכירה אנשים- - -
<קריאה: אל מי נכון לפנות.
<ציפי נחשון גליק: תציעי להם שישתתפו בצוותים האלה - - - רק אז תתחולל המהפכה, לפני כן לא תתחולל.
עאידה תומא סלימאן: אני אומרת לכם, חוצמזה, אני רוצה להשאר בקשר גם עם העירייה וגם איתכם, לשכת הרווחה, בסיורים כאלה אי אפשר לרדת ממש לפרטי פרטים.
עאידה תומא סלימאן: אני רוצה להשאר בקשר, אני רוצה לעקוב.
עאידה תומא סלימאן: אני אומרת לכם, מה שקרה עם הנרייט צריך לקומם את כולם ודבר- - -
<אייל קהלני: היה שם תקדים מסוכן שלא היה לפני כן.
<אייל קהלני: לפני כן באמת זאת פעם ראשונה שזו נערה שהיא נוצרית - - -
עאידה תומא סלימאן: רצח נשים זה רצח נשים וזה לא שייך לא לדת ולא לכלום.
עאידה תומא סלימאן: תאמין לי, תאמין לי שזה לא שייך.
עאידה תומא סלימאן: ואם לא תתחילו להסתכל על זה מהנקודה הזו ותעשו את הקשר בין רצח נשים ובין משפחות הפשע בחברה פה ברמלה אתם לא תצאו מזה.
<אייל קהלני: נעשה את זה, נגיד לראש העיר שתהיה ועדה בראשותו.
<סופי ויטלם: את רוצה שאנחנו נצטרף אלייך נציגים מרמלה?
<סופי ויטלם: את מעוניינת שנצטרף ללוד או שאין צורך?
עאידה תומא סלימאן: איך שרוצים אני לא יודעת.
עאידה תומא סלימאן: אני עכשיו הולכת לבדוק חלק מה- - -
<סופי ויטלם: רק אם יש צורך בנו אנחנו נצטרף.
עאידה תומא סלימאן: אני חושבת שכדאי תהיי עם המשטרה ברמלה - - -
עאידה תומא סלימאן: אני מודה לאלה שהגיעו.
עאידה תומא סלימאן: הפגישה היא חלק מהסיור שלנו בוועדה לקידום מעמד האישה ולשוויון מגדרי בעיר רמלה ולוד.
עאידה תומא סלימאן: אנחנו היינו עכשיו ברמלה נפגשנו עם הרווחה.
עאידה תומא סלימאן: נמשיך מפה להפגש גם עם המשטרה בשתי התחנות וגם עם הרווחה.
עאידה תומא סלימאן: לאחר קיום הדיונים.
עאידה תומא סלימאן: אני התעקשתי שניפגש פה בארגון וביקשנו מסמאח להיכנס כמה שאפשר לשמוע על עיקר התלונות וניתוח המצב מראיית עינם של האוכלוסייה עצמה ולא רק של ה- - - אני חשבתי שזה יהיה חשוב כדי שנמשיך אחר כך לדבר עם המשטרה והרווחה.
עאידה תומא סלימאן: תודה סמאח.
עאידה תומא סלימאן: אני יודעת שאת תמיד מגוייסת לעזור במקרה הזה לנו וגם באופן כללי.
עאידה תומא סלימאן: שוב גם את ההערות גם של הפעילים בשטח ולא רק עדויות שאני באופן אישי מכירה את העדויות אבל לא יודעת מה התפתח בשני התיקים בחודש האחרון.
<סמאח סאלימה: אני אדבר בעברית גם כדי לקצר את הזמן וגם כדי שכולם יבינו.
<סמאח סאלימה: תודה לכל מי שבא ותודה לכם.
<סמאח סאלימה: בדרך כלל אני נוסעת לירושלים ורק הפעם הוועדה לא ביקרה.
<סמאח סאלימה: רוב הוועדות בכנסת באות לסיור בלוד וברמלה, זה מקום אטרקטיבי לוועדות בכנסת אבל פוסחות תמיד על הארגון היחיד שעובד בצורה וולנטרית עם נשים וצעירות, זה ארגון נעם.
<סמאח סאלימה: אין ארגון נשים אחר ברמלה ולוד וזה מאוד חשוב לציין את זה.
<סמאח סאלימה: אנחנו ארגון מבוסס על מתנדבים בעיקר, יש לנו שתי חברות צוות.
<סמאח סאלימה: אנחנו - - - מרכז זכויות לנשים אנחנו קוראות לזה כבר שלוש שנים.
<סמאח סאלימה: עיקר העבודה שלנו עם נשים בוגרות בגיל 35 פלוס זה הפרויקט של הנשים.
<סמאח סאלימה: ויש פרויקט של הצעירות שאיהם, אחת מהן, התחילה פה בגיל 15 והיא היום מסיימת תואר ראשון.
<סמאח סאלימה: שתיים מהבוגרות שלנו מסיימות עבודה סוציאלית ואחת מהן כבר בעבודה.
<סמאח סאלימה: והעבודה סיזיפית ארוכת טווח עם הצעירות ויש לנו שיתוף פעולה מאוד יפה.
<סמאח סאלימה: לאחרונה בשנתיים האחרונות פיתחנו מודל עם על"ם גם בגלל משאבים וגם זה, שחר מייצגת פה את על"ם והיא מהארגונים שדפק בדלת ונכנס ואמר בואו נתחיל לחשוב מה עושים.
<סמאח סאלימה: אתם עובדים עם נערות, אנחנו עובדים עם נערות ובואו נשתף פעולה.
<סמאח סאלימה: וזה היה מאוד קל יחסית השיתוף פעולה והיום שנה שלישית יש לנו קבוצה שיש בה כמעט 40 צעירות - - -
עאידה תומא סלימאן: בלוד?
<סמאח סאלימה: פה, מתקיים פה בימי שלישי בשעות אחרי הצהריים.
עאידה תומא סלימאן: רמלה לא חלק מה - - -
<סמאח סאלימה: חלק מהבנות באות מרמלה אבל בעיקר בגלל נגישות בגלל שאנחנו ממוקמות בלוד אז יותר - - - עובדות גם כמה שאפשר עם בתי ספר.
<סמאח סאלימה: לפני שלושה חודשים התחלנו פרויקט שגם סטודנטית שלי התחילה ואני ממשיכה לעבוד עם נערים באורט רמלה בנושא של נשים וזכויות נשים וגם בית הספר התיכון פתח דלתות ופשוט הצורך הוא כל כך עצום בעינינו.
<סמאח סאלימה: גם כוח אדם וגם כסף.
<סמאח סאלימה: וזה פרויקט שאני לא יודעת איך אני אמשיך אותו אבל ברור לי שעם קבוצת הנערים האלה מישהו חייב להמשיך לעבוד.
<סמאח סאלימה: זה מקום שהוא כמו חממה לכל מי שרוצה, יוזם ורוצה לעשות משהו שקשור לנשים.
<סמאח סאלימה: רוב הנשים שמגיעות לכאן למרכז הזכויות.
<סמאח סאלימה: אגב, התחילו שנה שעברה להגיע גם נשים אתיופיות ורוסיות.
<סמאח סאלימה: זה ההיקף של השכונה ואנחנו פותחים את המרכז פעמיים בשבוע.
<סמאח סאלימה: רוב הנושאים קשורים לנושא של אלימות, מיצוי זכויות, מדריך - - - מוגבלות.
<סמאח סאלימה: פתחנו גם קבוצה של נפגעות, נשים סוכרתיות, שזה גם פרויקט של מתנדת שלנו והשמיים הם הגבול.
<סמאח סאלימה: שנה שעברה היה לנו גם קבוצה של נשים ממוקדות במוגבלות.
<סמאח סאלימה: זה גם נושא מול העירייה מאוד ככה טעון כי הנושא הזה לא מגיע לנשים הערביות.
עאידה תומא סלימאן: אני רוצה לשאול, איפה הרווחה - - - בשבילכם?
עאידה תומא סלימאן: אתם משתפים פעולה, מקבלים תמיכה?
<סמאח סאלימה: אנחנו לא מקבלים תמיכה מהרווחה.
<סמאח סאלימה: כשיש לנו מקרים קשה אז זה מגיע למשטרה ומגיע ל - - - אז ברור שמשתפים פעולה.
<סמאח סאלימה: ניסיתי בתחילת הדרך, אני חייבת להגיד, גם לפנות ליפעת ולאורלי ולהגיד שבואו, זה קיים, בואו ננסה - - - אז עשינו גם קמפיין כדי לפתוח את המתנ"ס וזה נפתח וממש ביקשנו פתח ביתך ואחרי כמה שנים זה כן נפתח.
<סמאח סאלימה: ניסינו - - -
עאידה תומא סלימאן: יש בית חם.
<סמאח סאלימה: יש בית חם.
<סמאח סאלימה: לדעתי הוא מאוד מאתגר, לא רוצה להגיד בעייתי.
<סמאח סאלימה: הוא פתוח בלב שכונה שהיא מיועדת לעלייה הרוסית, שכונת גני אביב, והוא מרחב משותף לנשים ולנערות רוסיות ונערות ערביות.
<סמאח סאלימה: הלוואי שהן ביחד, שלא תבינו לא נכון, שלושה ימים לאלה ויומיים לאלה.
<סמאח סאלימה: הפרדה מוחלטת והן מגיעות אליו נערות בהסעה.
<סמאח סאלימה: היה גם בסכנת סגירה כי התורם שתרם את ההסעה לא רצה להסיע בנות ערביות לשכונה - - - .
<סמאח סאלימה: אני חושבת שאחד מהמודלים שאני מאמינה בהם זה לפתוח בתוך הקהילה מסגרות כמה שיותר קרובות.
<סמאח סאלימה: עובדה, כשפתחנו אין פרוייקט פה שהוא לא מלא.
<סמאח סאלימה: הקבוצה של שחר יש רשימת המתנה, של על"ם.
<סמאח סאלימה: ויש לנו שתי מתנדבות, ארבע סטודנטיות ויש צורך עצום לעבוד עם יותר.
<סמאח סאלימה: המקום לא מקבל יותר.
<סמאח סאלימה: אותו דבר עם נשים.
<סמאח סאלימה: ניסינו לשתף פעולה, לא כל כך הלך, אבל כל מה שפותחים בלוד אנחנו מברכים.
<סמאח סאלימה: הצורך - - -
מירב בן ארי: - - - מאיזה - - - הרווחה - - - מאיפה הכסף אז?
<קריאה: זה המודל של הבתים החמים - - -
<סמאח סאלימה: ארגון נעם נתמך בידי תרומות.
<סמאח סאלימה: קרן דפנה היא קרן פמניסטית שתומכת בארגוני נשים.
<סמאח סאלימה: עשינו פרוייקט משותף עם נשים רוסיות בעיר אז זה נתמך על ידי הקרן החדשה.
<סמאח סאלימה: קיבלנו מה-urgent fund של נשים - - - זה תרומות וכמו שאמרתי יש לנו 40 מתנדבים אז כוח העבודה הוא בעיקר מתנדבות ויש לנו שיתוף פעולה מאוד יפה עם קהילת הסטודנטים פה.
<סמאח סאלימה: הבוגרת שלנו היא עכשיו סיימה תואר בעבודה סוציאלית והיא מרכזת את זה.
<סמאח סאלימה: אז אנחנו יכולים - - - יש לנו שיתוף פעולה עם אנשי ציבור, אנשי דת, אז כל פרוייקט שנפתח כאן הוא על בסיס וולנטרי.
<סמאח סאלימה: אנחנו תמיד, כשמגיעים לפרויקט מה עושים עם הלידה עם הזה, נתקעים עם הכסף.
<סמאח סאלימה: זה אחד מהנושאים המאוד מאוד קשים.
<סמאח סאלימה: חשוב לי לציין, אפילו כמה פעמים פנינו לעיריית לוד להקצות מקום למשל.
<סמאח סאלימה: ויש פה בית ספר שהיה נטוש, ויצמן, שהתרוקן, וביקשנו חדר לנערות.
<סמאח סאלימה: אמרו לנו מאוחר מדיי, הוא הושכר.
<סמאח סאלימה: היה מכרז שזכה בו הגרעין התורני, בדקתי את החוזה של השכירות שלהם זה היה לשלוש שנים בשקל לשנה.
<סמאח סאלימה: אנחנו משלמים פה 4000 ₪ לדבר הזה, זה מקום שהוא מסחרי ויש לנו, כמובן, נקלענו למצוקה כלכלית, ויש לנו היום שותפות עם עמותה אחרת שמשכירה פה חדרים, עמותת ג'ין בס, ופשוט הנטל של השכירות הוא מאוד מאוד קשה.
<סמאח סאלימה: אנחנו ארגון א-פוליטי, הציעו לנו ממפלגות להיות באכסניה שלהם ואני מאוד מאוד מקפידה שהמקום הזה יהיה לנשים ולנשים בלבד ולא מקום פוליטי.
<סמאח סאלימה: אבל אנחנו יודעים שכל מה שקשור למשטרה, כל מה שקשור למדיניות הרווחה הוא מאוד מאוד קשור למדיניות של אפליה ושל היחס שהנשים הערביות מקבלות כאן.
<סמאח סאלימה: ואם נעזוב קצת את האלימות, ביקשנו למשל שעובד השיקום הוא עובד שאמור לעבוד עם נשים עם מוגבלות והזמנתי את העובדת לכאן, היא פגשה את הקבוצה ואמרה שתממן סדנה וזה לא קרה, פשוט לא קרה.
<ציפי אשבל: אגף השיקום בלוד - - -
<סמאח סאלימה: כן, עובדת העירייה, הלכתי עם אנשים לשם זימנתי אותם לכאן לא יצא מזה הרבה.
<סמאח סאלימה: יש לנו גם בארגון נשים גם פרויקטים שקשורים לכלכלה.
<סמאח סאלימה: יש לנו פרוייקט מאוד מאוד יפה של חממה תעסוקתית.
<סמאח סאלימה: אני פשוט מסתובבת בעסקים, יש לנו מאגר של עסקים שאני שולחת לשם - - -
עאידה תומא סלימאן: סמאח, יש לנו קצר בזמן, אני מצטערת.
עאידה תומא סלימאן: אני חשוב לי גם שנדע אם הרווחה משתפת פעולה עם מה שקיים בתוך הקהילה.
עאידה תומא סלימאן: אני דיברתי עכשיו ברמלה על הנושא הזה וזה חשוב שנשמע שאת לא מצליחה לקיים שום קשר או לקבל שום תמיכה על הפעילות שאת עושה.
<סמאח סאלימה: יש לנו רצון.
<סמאח סאלימה: אין שום מניעה - - -
<ציפי אשבל: זה ברור.
<ציפי אשבל: אני רק רוצה לשאול איפה השילוב, אם קיים, בפרוייקטים קיימים של המשרד.
<ציפי אשבל: תעסוקה, נושמים לרווחה, מרכז עוצמה.
עאידה תומא סלימאן: של איזה או למה קיים?
<ציפי אשבל: שקיים - - -
<סמאח סאלימה: לא מגיע לכאן.
<סמאח סאלימה: אני שמעתי על פרוייקט עוצמה, ואני אומרת לכם בשיא הכנות כי אחותי מרכזת את זה והיא התחילה להיות עובדת סוציאלית, היא הייתה 11 שנים עובדת בטייבה והיא עברה לגור כאן וככה שמעתי על זה, בלשון המעטה, הפרויקט של תעסוקה אפשר אחרת, עסק משלך, מגיעים לתל אביב, לכאן ויש לנו פרויקטים כאן אבל לא הם דברים מקומיים וזה אחד מה - - - אני לא יודעת איפה החסם כי כל פגישה שמזמנים אותי אני הולכת - - -
עאידה תומא סלימאן: אנחנו נעלה את זה עכשיו בישיבה שנקיים עם מחלקת הרווחה ונשאר מה הבעיה - - - אני מזכירה לכולם זה מאוד חשוב מה שאיה
עאידה תומא סלימאן: אם - - - שאני האחרונה שיערער על זה אבל אני רוצה גם כן לשמוע על מה הטענות העיקריות, הבסיסיות של הציבור בעניין תפקוד המשטרה והרווחה לפני שאנחנו יוצאים מהפגישה ואפשר אחר כך להמשיך.
<סמאח סאלימה: בדיוק, כי גם הם בלחץ.
<סמאח סאלימה: אז נציג בקצרה.
<סמאח סאלימה: איהאם היא אחותה של סיה
<סמאח סאלימה: אם המנוחה ופה נמצאת גם אמא שלה.
<סמאח סאלימה: משפחה קשת יום, מוכרת ברווחה, האמא מטפלת גם בילד נכה.
<סמאח סאלימה: היא הייתה היום במקרה ברווחה.
<סמאח סאלימה: גם אחרי המקרה האיום והנורא של הרצח ביקשנו בפנייה טיפול פסיכולוגי לאמא, ביקשנו סיוע משפטי, סנה, שנדחה, נדחה.
<סמאח סאלימה: הבקשה שלנו נדחתה.
<סמאח סאלימה: ערערנו על זה והבקשה נדחתה.
מירב בן ארי: למה היא נדחתה?
<סמאח סאלימה: היא נדחתה כי החשש שהפוגע, רוצח הוא מהמשפחה אז מבחינת המשטרה יושב בוועדה שם שוטר והוא אמר שיפול עוד יש ענף אחד גדול סביב האמא והילדים וכולם.
<סמאח סאלימה: אז אף אחד לא מקבל לא ייעוץ משפטי ולא פסיכולוגי.
<סמאח סאלימה: היום, סליחה שאני אומרת את את זה, איהאם הסיוע שהיא מקבלת, פעמיים בשבוע, גם אומר שזה פסיכולוגית מתנדבת.
<סמאח סאלימה: לא מצאנו פסיכולוגית ערבייה ויש לנו פסיכולוגית מתנדבת שהיא תורמת כבר כמה שבועות אינטנסיביים ממש טיפול למשפחה כי הבקשה שלנו סורבה.
<סמאח סאלימה: שלחנו אותה עם ה- - -
עאידה תומא סלימאן: מה זאת אומרת סורבה - - - ממי ביקשתם?
<סמאח סאלימה: מסנה, מהדס מ- - - -
עאידה תומא סלימאן: חוץ מסנה, לטיפול פסיכולוגי אפשר לפנות דרך קופת חולים לבקש - - -
<סמאח סאלימה: יפה.
<סמאח סאלימה: פנינו דרך קופת חולים והאמא הייתה ברווחה.
<סמאח סאלימה: אמרו לה תפתחי תיק, היא פתחה תיק, הגיעו לכאן לביקור בית והכל בסדר ואמרו לה שבאמת המצב שלכם מאוד מאוד קשה, אנחנו רוצים לעזור, להביא מקרר, להביא - - - עד היום אין כלום - - -
<ציפי אשבל: אבל למה סנה לא עזרו.
<ציפי אשבל: לא הבנתי.
<ציפי אשבל: סנה זה המשרד.
עאידה תומא סלימאן: סנה זה הייעוץ המשפטי לקורבנות - - -
<ציפי אשבל: נכון אבל יש תכנית - - - יש תכנית - - -
עאידה תומא סלימאן: כי הם - - - היא אמרה - - -
<סמאח סאלימה: אני אגיד לך.
<סמאח סאלימה: יש ועדה שיושב בה שוטר שהיא אמורה לאשר את הסיוע המשפטי והפסיכולוגי והשוטר - - -
עאידה תומא סלימאן: והם עדיין חושדים שהרוצח מהמשפחה, בגלל זה.
<סמאח סאלימה: רוצחים נשים ערביות, שיהיה ברור, בדרך כלל מהמשפחה אז זה אומר שכל הנשים לא יקבלו סיוע.
<סעאד לאלי: סעאד לאלי, מפקח ארצי משפחה רווחה, קודם כל באמת יש למשק - - - בעיקרון, שני דברים, קודם כל אני יודע בעצם אישי וגם איהאם ידעה שכן יש טיפול במשפחה והוא טיפול כן למרות ה- - -
<סמאח סאלימה: מחוץ לזה.
<סעאד לאלי: לא, לא, זה לא מחוץ.
<סמאח סאלימה: מתקציב אחר.
<סעאד לאלי: לא,לא, סמאח, אני פה יודע מה שנקרא עובדות.
<סעאד לאלי: יש כרגע טיפול.
<סעאד לאלי: אני לא אומר שזה מספיק אבל כן יש טיפול - - - שהוא כן דרך המשרד.
<סעאד לאלי: כלומר, במקרה, אני לא אמציא פה דברים אבל זה כן במקרה לא בהתנדבות, דרך המשרד.
<סעאד לאלי: עדיין, למרות זאת ישנה בעיה וזו לא הבעיה שבטח לא - - - שהיא כאשר בן המשפחה נרצח בחשד על ידי בן משפחה אחר אז הקריטריונים אומרים שלא נותנים סיוע כזה או אחר לבני המשפחה.
<סעאד לאלי: אני לא אומר שזה בסדר, ויש מאבק גדול, אני יודע ממי שמרכז את זה במקרה, שהוא אילן - - - המפקח שהוא נלחם על מנת לשנות את זה - - -
עאידה תומא סלימאן: שבוע הבא יש לי ישיבה עם משרד המשפטים בנושא של זכויות נפגעי עבירה כי אני יש לי הצעת חוק בנושא הזה שמעבירה את הזכויות במקרים מסוימים, במיוחד רצח נשים ערביות, מחוץ למשפחה לידי ארגון שיוכל לייצג.
עאידה תומא סלימאן: אולי אני אעלה גם כן את הסוגייה הזו ואפשר לבדוק מה לעשות - - -
<סמאח סאלימה: - - - בין מה שרצו - - -
עאידה תומא סלימאן: סמאח, חכי, תסלחו לי, תנו לי שנייה.
עאידה תומא סלימאן: אני לא אפתח עכשיו בדיונים תיאורטיים, אני מאוד מצטערת או מקצועיים.
עאידה תומא סלימאן: אני רשמתי בפניי, אני אעלה.
עאידה תומא סלימאן: אנחנו באנו כדי לשמוע מה יש לאנשים, לציבור, לנשים להגיד לנו לפני שאנחנו נפגשים עם הרשויות וזה חשוב לי.
עאידה תומא סלימאן: אז אני רוצה לשמוע.
עאידה תומא סלימאן: סעאד אמר שאתן מקבלות טיפול, הוא לא הכי טוב, לא מספק, לא מענה מלא, אבל אתם מקבלים.
עאידה תומא סלימאן: יש לך מה להגיד לנו?
<אלמונית 1: לפני שלושה חודשים אמא שלי גם הלכה ופתחה תיק.
<אלמונית 1: לפני כמה שנים היא גם פתחה תיק - - - מאוד חשוב לי לדבר על המשטרה.
<אלמונית 1: הדבר הכי הכי בסיסי - - -
עאידה תומא סלימאן: טיפול פסיכולוגי אתם מקבלים?
<אלמונית 1: טיפול כן אבל כמו שאומרת סמאח - - -
עאידה תומא סלימאן: זה בהתנדבות.
<אלמונית 1: כן בהתנדבות.
עאידה תומא סלימאן: ניגשתם לקופת חולים, ביקשתם?
<אלמונית 1: כן, חכו.
עאידה תומא סלימאן: זה התורים לטיפול - - -
<סמאח סאלימה: יש פה תור הן חייבות - - -
<אלמונית 1: בקשר למשטרה אני רוצה - - -
<ציפי נחשון גליק: - - - פסיכולוגי דרך התכנית למקרי רצח.
<ציפי נחשון גליק: מה שקורה כרגע שזו הפנייה בעצם אלייך כי כרגע זה מקרה רצח שלא בתוך המשפחה.
<ציפי נחשון גליק: אז בכל מקרה כאן ניתן באופן חריג.
<ציפי נחשון גליק: אני חושבת שאת צריכה - - -
עאידה תומא סלימאן: לא, לא, לא, זה לא ניתן באופן חריג.
<סעאד לאלי: במקרה אשתי מטפלת בכסף, אני חושב ש- - - יש פה הרבה בעיות , אנחנו לא אומרים שהמצב טוב אבל אני אומר בדבר הזה הקטן, אני חושב שהיא גם לא יודעת את זה מה מחלקת הרווחה ומה משרד הרווחה - - - זה המחלקה, זה המשרד.
<סעאד לאלי: למשל אח שלך מטופל על ידי אשתי לא בהתנדבות על ידי כן מקבלת - - - אבל זה חריג בגלל המצב אבל זה לא מספיק אבל זה אותה.
<סעאד לאלי: אם היא מקבלת כסף היא סנה.
<סמאח סאלימה: איהאם ואמא שלה הבקשה שלהם סורבה.
<סמאח סאלימה: הדס, מנהלת סנה, אמרה להם בואו נערער וביקשתי ממנה תגידי לי למי אפשר לערער.
<סמאח סאלימה: לאישה הזאת שהיא מולכם נפתח תיק פלילי כי היא גם חשודה.
<סמאח סאלימה: גם לאמא שלה אני לא יכולה לשלוח אותה לעבודה.
<סמאח סאלימה: גם אח שלה, הנער, שהוא מטופל גם הוא לא יכול לעבוד בעבודה כי יש לו תיק פלילי.
<סמאח סאלימה: הוא נרשם לעבוד בארומה ואמרו לו יש לך תיק אתה לא יכול.
<סמאח סאלימה: אז בואו נשים את העובדות.
<סמאח סאלימה: אני יודעת שאחד מששת בני המשפחה מטופל וגם זה היה הליך לא פשוט והטיפול של איהאם לא אושר, הטיפול של האמא לא אושר, זה העבודות, נקודה.
<סמאח סאלימה: אבל תגידי על המשטרה.
<אלמונית 1: אני רוצה להגיד הדבר הכי בסיסי, תעודת זהות, אח שלי פרפרו אותו.
<אלמונית 1: כמה פעמים הלך לשם - - - תעודת זהות.
<אלמונית 1: אין לנו איך לעשות תעודת זהות אחרת.
<אלמונית 1: אח שלי היה לו - - -
<אלמונית 1: כן - - -
עאידה תומא סלימאן: המשטרה לקחת את תעודת הזהות ולא מחזירה?
<אלמונית 1: אח שלי באותו יום גם היו לו בכיס 5000 ₪ הוא גם עכשיו צריך ללכת לשם לשים עורך דין, אין לנו זה, ביום הזה חתם את זה, אז כאילו אני מרגישה - - -
<סמאח סאלימה: הטלפון שלה לא יכולנו לחזור.
עאידה תומא סלימאן: עוד לא חזר?
<סמאח סאלימה: לא, אספנו תרומה וקנינו לה טלפון.
<סמאח סאלימה: הטלפון שלה, וזה אישית אני נסעתי לרחובות לאותו חוקר כדי לשחרר את הטלפון שלה.
עאידה תומא סלימאן: אני עירבתי את זוכרת אני עירבתי - - -
<סמאח סאלימה: נכון.
<סמאח סאלימה: את מבינה, הטלפון עדיין נמצא במשטרת רחובות.
<אלמונית 1: - - - חקירה ברמאדן בשעה 15:00 באמצע הצום, לקחו את אח שלי בצום שהוא עייף ועשו את החקירה.
<אלמונית 1: והוא - - - חיכה חמש שעות ממתינה ואחרי זה לקחו אותו לחמש דקות חקירה ושחררו אותו.
<אלמונית 1: אני מדברת על הדבר הכי בסיסי.
<אלמונית 1: אני לא יודעת.
<אלמונית 1: אני מדברת בדבר הכי בסיסי, תעודת זהות.
<אלמונית 1: את ההתנהגות ההתעללות אני לא.
<אלמונית 1: הדבר הכי בסיסי לדעת באמת אין לי מילים.
עאידה תומא סלימאן: לא, הובטח לי שהטלפון אמור לחזור.
עאידה תומא סלימאן: לפני שלושה חודשים אני התערבתי בנושא הזה.
<סמאח סאלימה: יפה, אז אני הפסקתי לרדוף אחרי הטלפון ומישהי תרמה לה טלפון.
<אלמונית 1: עכשיו יש לך תעודת זהות - - - יש לך כסף ואת לא יכולה - - -
עאידה תומא סלימאן: לא ועכשיו אם הוא הולך להוציא תעודת זהות הוא צריך אישור שתעודת הזהות שלו הלכה לאיבוד.
<סמאח סאלימה: נגנבה.
עאידה תומא סלימאן: או נגנבה.
עאידה תומא סלימאן: אז שיכתוב גנבה המשטרה.
<אלמונית 1: הוא עשה את זה כבר כאילו אבל - - -
מירב בן ארי: רגע, אבל אתם מקיימים שם דיון עם המפקד בתחנת משטרה?
<סמאח סאלימה: הוא אמר לי שהחקירה לא בלוד היא ברחובות, תסעי לרחובות ונתן לי את המספר של החוקר.
<סמאח סאלימה: אבל יש לנו גם מגבלות של זמן ומשאבים - - -
מירב בן ארי: למה צריך לטרטר אותך לרחובות ?
מירב בן ארי: שיביאו את זה לפה.
<סמאח סאלימה: לא החקירה בתיק הזה משום מה החליטו במשטרה שזה יהיה ברחובות כי פה בעצם מפחדים - - - תגרות אז אמרו שזה יהיה ברחובות.
<סמאח סאלימה: אבל תחשבי, כל פעם שאני צריכה לקחת אותה לחקירה צריך לארגן מישהו ושיקח אותה ו- - -
<אלמונית 1: לקחת חופש מהעבודה שלי - - -
<סמאח סאלימה: לקחת חופש מהעבודה, היא עובדת במקדונלדס, היא מפרנסת את עצמה ואת המשפחה והאח שרוצה לעבוד עכשיו הוא לא התקבל לא לתחנת דלק ולא לארומה בגלל התיק הפלילי - - -
עאידה תומא סלימאן: אבל למה העבירו את התיק לרחובות?
<סמאח סאלימה: אני לא יודעת זה החלטה של המשטרה.
מירב בן ארי: אני חושבת ש- - -
<אלמונית 1: לא, אבל שתדעי, תיק פלילי לכולם, לאמא, לאבא, לי, לכל האחים שלי יש הודעה פלילית.
<סמאח סאלימה: גם האמא.
<סעאד לאלי: תראו, המשטרה מבחינתה, יכול להיות שזה מוטעה ומעוות, היא מבחינתה יש - - - מהמשפחה ואם - - - אני לא אומר שזה נכון אבל זו הטענה - - -
<סמאח סאלימה: יפה, החשוד העיקרי הורחק עכשיו חודש והוא חזר.
<סמאח סאלימה: עכשיו מי שסובל היום כל הלא חשודים.
עאידה תומא סלימאן: אני הושבתי אותה עם אדן באופן אישי, אדן קיבלה תשובה?
<סמאח סאלימה: לא.
<סמאח סאלימה: ואני אומרת לכם החשוד הורחק.
<סמאח סאלימה: כאילו - - - יעני חושדים פה והחשוד הורחק.
<סמאח סאלימה: אנחנו מדברים פה על משפחה שמעידים, שמגיעים לחקירות, שלא אומרים להם - - - והחשוד הוחזר הבייתה ואתם יכולים לתאר לעצמכם איזה יחס היא מקבלת עכשיו.
עאידה תומא סלימאן: החשוב הוא היה עצור חודש?
<סמאח סאלימה: הוא הורחק לבירור.
<סמאח סאלימה: הוא חזר.
עאידה תומא סלימאן: חזר בלי דיון.